Lav et referat af nedenstående tekst:

Tekst:
Anna Damsted Vistisen og klassekammeraterne fik røde kinder og pulsen i vejret, da de alle sammen fredag var en del af skoleløbet, der skal samle penge ind til Børnelungefonden. Inden dagen havde Anna Damsted Vistisen en målsætning om at nå otte omgange på den 1,1 kilometer lange rute. - Det er dejligt, at jeg kan gøre en forskel for andre, og at andre også hjælper med det for andre børn, siger Anna Damsted Vistisen fra 4. klasse. Gør noget for andre Det er Team Rynkeby, der arrangerer løbet, og i år forventes det, at 9000 børn landet over deltager. - Det er blandt andet til forskning. Og så er det også til børn, som er meget hjemme. Der laver man for eksempel ture for hele familien. Der er udenlandsture, ture i tivoli og forskellige ting, siger Natasja Rosendahl, der er Schoolrun Manager for Team Rynkeby. I 2022 løb alle deltagende nordjyske elever 360.000 kroner ind. - Det vigtigste, ved det her skoleløb, er helt sikkert, at børn gør noget for andre. Det er uanset, om det er Børnelungefonden via Team Rynkeby, men det at vi lærer dem, at i dag gør vi noget for andre, siger Natasja Rosendahl. Bevidste elever Anna Damsted Vistisen har sammen med sine klassekammerater modtaget undervisning de seneste par uger, hvor de har lært om formålet med løbet. - Jeg er glad for, at jeg har været med til at hjælpe andre børn, siger Anna Damsted Vistisen, da løbeturen er overstået. Hun nåede ikke sit mål på de otte omgange, men mindre kan også gøre det. - Det gik ikke helt som forventet, men jeg synes, at det var fint, siger hun.

Referat:
Eleverne på Toftegårdsskolen i Jerslev var taget på løbetur i regnvejret. Der skulle samles penge ind.